इलाहाबाद। देश की सबसे हॉट सीट बन चुकी फूलपुर लोकसभा के उपचुनाव में कुर्मी बिरादरी का वोट बटोरने के लिए सपा के बाद भाजपा ने भी बैकवर्ड कार्ड खेला है। सपा ने जहां नागेंद्र सिंह पटेल को टिकट दिया था। वहीं, भाजपा ने कौशलेंद्र पटेल को अपना प्रत्याशी बनाया है। अब लड़ाई पूरी तरह से दिलचस्प होगी, क्योंकि दोनों पार्टियों ने कुर्मी बिरादरी के वोटों को भुनाने के लिए पटेल प्रत्याशी उतारा है। बता दें कि फूलपुर लोकसभा क्षेत्र कुर्मी बहुल इलाका माना जाता है।